Diari Oficial de la Generalitat Valenciana


Sumari del DOGV 3240, del 12-05-1998 (1998/2849)

ORDRE de 31 de març de 1998, de la Conselleria de Presidència, per la qual s'homologa la modificació d'estatuts de la Mancomunitat Llanera de Ranes que passa a denominar-se Mancomunitat Costera de Ranes.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3240

Data del DOGV
:   12-05-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/2849


Data del document
:   31-03-1998

Organisme emissor
:   Conselleria de Presidència

Tipus de document
:   Ordre

ORDRE de 31 de març de 1998, de la Conselleria de Presidència, per la qual s'homologa la modificació d'estatuts de la Mancomunitat Llanera de Ranes que passa a denominar-se Mancomunitat Costera de Ranes. [1998/X2849]
  
Els Plenaris dels ajuntaments de Cerdà, Llanera de Ranes, Granja de la Costera, Vallés i Torrella acordaren aprovar la modificació d'estatuts de la Mancomunitat de Llanera de Ranes.
  
Remés l'expedient tramitat i els estatuts aprovats a aquesta Conselleria, no s'adverteix en ells cap infracció de l'ordenament jurídic, ni menyscapte de les competències d'aquesta Comunitat Autònoma, ni interferència en el seu exercici.
  
Per tot això, i d'acord amb allò que disposa el Reial Decret 695/1979, de 13 de febrer, de transferències en relació amb el Decret de la Presidència de la Generalitat Valenciana 10/1985, de 21 de juny, i el Decret 9/1996, de 16 de gener,
  
ORDENE
  
Article únic
  
S'homologa la modificació dels estatuts de la Mancomunitat de Llanera de Ranes que passa a denominar-se Mancomunitat Costera de Ranes, en haver-se acreditat en l'expedient la legalitat de les actuacions.
  
València, 31 de març de 1998
  
El conseller de Presidència,
  
JOSÉ JOAQUIN RIPOLL SERRANO
  
Estatuts Mancomunitat Costera de Ranes
  
Article 1. Municipis que integren la Mancomunitat
  
1. Els municipis de Llanera de Ranes, Torrella, Cerdà, La Granja de la Costera i Vallés, a l'empara del que disposa l'ordenament jurídic vigent, acorden constituir-se en mancomunitat voluntària de municipis per a l'organització i prestació, en forma mancomunada, de les obres, serveis o activitats de la seua competència, que es recullen en els presents estatuts.
  
2. La Mancomunitat tindrà personalitat i capacitat jurídica per al compliment de les seues finalitats específiques.
  
Article 2. Denominació i seu
  
La mancomunitat que es constitueix es denominarà Mancomunitat Costera de Ranes i té la seua seu pròpia al municipi de Llanera de Ranes.
  
Article 3. Finalitats
  
1. La Mancomunitat es constitueix a fi de prestar els serveis següents:
  
a) Abastiment, conducció i subministrament d'aigua potable als municipis integrants.
  
b) Conservació i manteniment de les xarxes de distribució i dipòsit, mancomunats.
  
2. Per a l'assumpció de nous serveis caldrà la conformitat de totes les entitats mancomunades interessades, per acord del Plenari d'aquests i per majoria absoluta.
  
3. La Mancomunitat estudiarà aquestes peticions resolent sobre la seua viabilitat.
  
4. La prestació i explotació dels serveis podrà realitzar-la la Mancomunitat, segons les formes previstes en l'ordenament jurídic vigent.
  
Article 4. Capacitat jurídica
  
La Mancomunitat, com a entitat local reconeguda per la Llei, exercirà totes les potestats que siguen conferides per la legislació vigent a les entitats d'aquestes característiques, per al compliment de les seues finalitats.
  
Article 5. Òrgans de la Mancomunitat
  
1. Els òrgans de govern de la Mancomunitat seran representatius dels ajuntaments mancomunats.
  
2. Els òrgans de govern són:
  
El Plenari de la Mancomunitat.
  
El president.
  
El vicepresident o vicepresidents, si fa el cas.
  
3. Podran igualment crear-se totes les comissions informatives que calguen, tenint en compte el nombre de serveis que la Mancomunitat preste.
  
La creació i composició d'aquestes comissions s'acordarà en la sessió extraordinària a què es refereix l'article 12.2, sense perjudici de la possibilitat d'acordar modificacions en sessions posteriors.
  
Article 6. El Plenari de la Mancomunitat
  
1. El Plenari de la Mancomunitat estarà integrat pels vocals representants de les entitats mancomunades, que seran els alcaldes-presidents elegits pels seus respectius Plenaris.
  
2. Les entitats nomenaran un suplent de cadascú dels representants en la mancomunitat, amb les mateixes prerrogatives que el titular.
  
3. El mandat dels vocals coincideix amb el de les seues respectives corporacions.
  
4. Els vocals del Plenari de la Mancomunitat perdran dita condició quan perden la condició de regidor, o així l'acorde el Plenari de l'ajuntament representat.
  
Article 7. Designació de representants i terminis
  
1. Després de la celebració d'eleccions locals, i dins del termini de 30 dies següents a la sessió constitutiva de cada u dels ajuntaments mancomunats, es nomenaran els vocals suplents representants a la Mancomunitat, i caldrà comunicar els acords a aquesta.
  
2. Fins a la data de constitució del nou Plenari, actuaran en funcions l'anterior i el seu president.
  
3. La sessió constitutiva del Plenari de la Mancomunitat haurà de celebrar-se dins dels deu dies hàbils següents a la conclusió del termini per a la designació de representants per tots els municipis mancomunats. A tal efecte, el president en funcions, prèvies les consultes oportunes, efectuarà la convocatòria amb l'antelació prevista en l'article 12.3 d'aquests estatuts. En cas que no es realitze la convocatòria amb l'antelació necessària, la sessió constitutiva se celebrarà a les 20 hores del desè dia hàbil posterior a la conclusió del termini, per a la designació de representants per tots els municipis mancomunats.
  
4. Durant el període a què es refereix el paràgraf segon, només es podrà dur a cap la gestió ordinària de la Mancomunitat.
  
Article 8. Competències i atribucions del Plenari
  
Correspon al Plenari de la Mancomunitat:
  
a) Aprovació i modificació dels pressupostos.
  
b) Aprovació de la plantilla de personal i relació de llocs de treball.
  
c) Exercir accions en defensa dels drets de la Mancomunitat; oposar-se en assumptes litigiosos que aquesta siga demandada i entaular tota classe de recursos en assumptes de qualsevol classe, grau o jurisdicció.
  
d) Proposar la modificació o reforma dels estatuts.
  
e) Aprovar, revisar, adquirir i alienar el patrimoni de la Mancomunitat, així com la revisió de l'inventari.
  
f) Aprovació d'ordenances, censures de comptes, reconeixement de crèdits, operacions de crèdits, concessions de quitaments i esperes, i qualsevol classe de compromisos econòmics.
  
g) Aprovació de la determinació dels recursos propis de caràcter tributari.
  
h) Aprovar plans i projectes necessaris per a l'establiment, desenvolupament i gestió d'obres, serveis o activitats previstes com a finalitats de la Mancomunitat.
  
i) Admissió i separació de membres de la Mancomunitat.
  
j) Establiment de mèrits per als concursos de funcionaris d'habilitació nacional.
  
k) Aprovació de les bases que regiran les proves d'accés a la funció pública de la Mancomunitat.
  
l) Determinar la forma de gestionar els serveis.
  
m) Elegir i destituir el president.
  
n) Fixar anualment les aportacions econòmiques dels municipis integrants de la Mancomunitat, establides en l'article 18 d'aquests estatuts.
  
o) Les altres atribucions que per la legislació vigent es confereixen al Plenari de l'ajuntament.
  
p) Totes aquelles que la legislació atribueix al Plenari dels Ajuntaments per al compliment de les seues finalitats.
  
Article 9. Nomenament del president
  
1. El president de la Mancomunitat serà elegit pel Plenari de la Mancomunitat entre els seus membres, per majoria absoluta del nombre legal dels seus components.
  
2. Podran ser candidats a la Presidència tots i cadascun dels vocals que integren el Plenari.
  
3. Si cap candidat obté la majoria absoluta en la primera votació, se celebrarà vint-i-quatre hores després una segona votació, resultant elegit aquell que obtinga major nombre de vots. En cas d'empat resultarà elegit el de més edat.
  
4. Per a la destitució del president se seguirà el mateix procediment que l'establit en la legislació vigent per a la destitució de l'alcalde.
  
Article 10. Vicepresident
  
El president designarà un o diversos vicepresidents, amb un nombre màxim de dos, que el substituiran per l'ordre del seu nomenament en cas d'absència, vacant o malaltia. D'aquests nomenaments es donarà compte al Plenari en la primera sessió que celebre.
  
Article 11. Competències i atribucions del president
  
1. Corresponen al president de la Mancomunitat les competències següents:
  
a) Dirigir el govern i administració de la Mancomunitat.
  
b) Convocar, presidir i alçar les sessions del Plenari, i de qualssevol altres òrgans de la Mancomunitat.
  
c) Decidir els empats amb vot de qualitat, una vegada realitzada la segona votació i si persistira l'empat.
  
d) Dirigir, inspeccionar i impulsar els serveis, obres i activitats de la Mancomunitat.
  
e) Ordenar pagaments, rendir comptes i administrar els fons i béns de la Mancomunitat.
  
f) Rendir anualment els comptes d'Administració del Patrimoni.
  
g) Disposar despeses dins dels límits de la seua competència.
  
h) Exercir la Direcció superior de personal de la Mancomunitat.
  
i) Formular el projecte de Pressupost de la Mancomunitat.
  
j) Contractar obres, serveis i subministraments, dins dels limites establits per la legislació vigent per a l'alcalde.
  
k) Ostentar la representació de la Mancomunitat en tota classe d'actes i negocis jurídics.
  
l) Atorgar poders a procuradors per a comparèixer en judici i fora d'ell.
  
m) Exercitar accions judicials i administratives en cas d'urgència.
  
n) Totes aquelles que la normativa de règim local atribueix a l'alcalde per al compliment de les competències que té assignades, així com les no atribuïdes específicament a un altre òrgan.
  
2. El president pot delegar l'exercici de les seues competències, excepte la de convocar i presidir les sessions del Plenari i les enumerades en els apartats a), h) i l).
  
Article 12. Règim de sessions del Plenari
  
1. El Plenari funciona en règim de sessions ordinàries, de periodicitat preestablida, i extraordinàries.
  
2. El Plenari celebrarà sessió ordinària com a mínim una vegada al trimestre. Dins d'aquest límit, correspon al Plenari decidir la periodicitat d'aquestes sessions i els dies i hores de la seua celebració, mitjançant acord adoptat en sessió extraordinària que haurà de convocar el president dins dels trenta dies següents al de la sessió constitutiva. Les sessions extraordinàries se celebraran quan així ho sol·licite, almenys, una quarta part del nombre legal de vocals. En aquest últim cas la celebració de la sessió no podrà demorar-se més de dos mesos des que va ser sol·licitada.
  
3. Les sessions del Plenari han de convocar-se almenys amb cinc dies hàbils (obligatori 2) d'antelació. En la citació es farà constar l'ordre del dia.
  
4. El Plenari es constitueix vàlidament amb l'assistència d'un terç del nombre legal de membres d'aquest, que mai no podrà ser inferior a tres. Aquest quòrum ha de mantindre's al llarg de tota la sessió.
  
5. En tots els casos, es requererirà l'assistència del president i del secretari de la Mancomunitat, o dels qui legalment els substituïsquen.
  
Article 13. Sistema d'acords
  
1. Els acords del Plenari s'adopten, per regla general, per majoria simple dels membres presents. Existeix majoria simple quan els vots afirmatius són més que els negatius.
  
2. És necessari el vot favorable de la majoria absoluta del nombre legal de membres del Plenari per a l'adopció dels acords en les següents matèries:
  
a) Elecció i destitució del president.
  
b) Proposta de modificació o ampliació dels estatuts.
  
c) Imposició i ordenació dels recursos propis de caràcter tributari.
  
d) Aprovació d'operacions financeres, o de crèdit, i concessions de quitaments i esperes, quan el seu import excedisca del 5% dels recursos ordinaris del seu pressupost.
  
e) Determinació de la forma de gestió del servei.
  
f) Fixar anualment les aportacions econòmiques dels municipis integrants de la Mancomunitat, establides en l'article 18 dels estatuts.
  
g) Acordar la dissolució de la Mancomunitat, previs els tràmits oportuns, i nomenar als vocals membres de la Comissió liquidadora i aprovar la proposta efectuada per aquesta.
  
h) Qualsevol altra matèria en què així es dispose en els presents estatuts o en la legislació de règim local aplicable.
  
Article 14. Habilitats nacionals
  
1. En aquesta Mancomunitat existirà un lloc de treball reservat a funcionaris d'administració local, amb habilitació de caràcter nacional, als qui correspondran les funcions de secretaria, la qual abastarà la fe pública i l'assessorament legal preceptiu, així com el control i fiscalització, intervenció de la gestió economicofinancera i pressupostària i la comptabilitat, tresoreria i recaptació.
  
2. Mentre es classifica reglamentàriament dit lloc de treball, per l'òrgan autonòmic competent, les citades funcions podran ser exercides per algun funcionari d'administració local, amb habilitació de caràcter nacional, d'algun dels municipis que integren la Mancomunitat, prèvia designació pel Plenari d'aquesta.
  
3. No obstant això, si una vegada creat i classificat s'estima que el volum de serveis o recursos de la Mancomunitat és insuficient per al manteniment de dita lloc de treball es podrà, de conformitat amb la normativa aplicable, sol·licitar l'exempció de l'obligació de mantindre'l.
  
En aqueix supòsit, i una vegada concedida la citada exempció, les funcions reservades a habilitats nacionals s'exerciran mitjançant acumulació.
  
Article 15. La resta de personal
  
1. El Plenari de la Mancomunitat aprovarà anualment, junt amb el pressupost, la corresponent plantilla de personal propi que comprendrà tots els llocs de treball reservats a funcionaris i laborals.
  
2. La selecció i règim jurídic d'aquest personal, així com la provisió dels llocs de treball existents es regirà, a l'igual que per a la resta de corporacions locals, per allò establit en la normativa bàsica sobre funció pública, règim local i resta de legislació aplicable.
  
3. En funció del volum de l'activitat previsible, podrà establir-se que el personal de la Mancomunitat no siga propi sinó dels municipis mancomunats. També podrà establir-se un sistema mixt de personal propi i cedit.
  
Article 16. Recursos financers
  
La hisenda de la Mancomunitat està constituïda pels recursos següents:
  
a) Ingressos de dret privat.
  
b) Subvencions i altres ingressos de dret públic.
  
c) Preus públics.
  
d) Contribucions especials.
  
e) Els procedents d'operacions de crèdit.
  
f) Multes.
  
g) Les aportacions dels municipis mancomunats.
  
h) Qualsevol altre recurs que s'establisca en favor de les mancomunitats per disposicions legals que es dicten.
  
Article 17. Ordenances fiscals
  
Per a la imposició, exacció, liquidació i cobrança dels seus recursos, la Mancomunitat aprovarà les ordenances corresponents als distints serveis, tenint dites ordenances força obligatòria en tots els municipis integrants, una vegada aprovades.
  
Article 18. Aportacions econòmiques
  
Les aportacions de municipis mancomunats es fixaran anualment per a cada exercici econòmic, pel Plenari de la Mancomunitat, amb el quòrum de la majoria absoluta del nombre legal dels seus membres i seran els següents:
  
a) Una quota principal, per a cobrir els costos del servei, en funció del consum que cada entitat realitze dels serveis que es presten mancomunadament. Per a la determinació d'aquesta quota s'aplicarà les bases o mòduls següents:
  
1. Metre cúbic d'aigua consumida, segons el preu aprovat en l'Ordenança Reguladora.
  
2. Una quota de manteniment, en cas de no consum, segons allò que disposa la mateixa ordenança.
  
b) Una quota complementària i obligatòria per a atendre despeses d'inversió, en funció del consum realitzat en els dos exercicis anteriors a aquell que en resulte exigible aquesta aportació.
  
c) Una quota extraordinària i obligatòria per a atendre despeses d'aquest caràcter.
  
Article 19. Característiques de les aportacions
  
Les aportacions dels municipis a la Mancomunitat tenen la consideració de pagaments obligatoris i preferents per a les entitats mancomunades.
  
Article 20. Forma i termini dels pagaments
  
1. Les aportacions econòmiques dels municipis es realitzaran en la forma i terminis que determine el Plenari. En cas que algun municipi es retardara en el pagament de la quota més d'un trimestre, el president requerirà el seu pagament en el termini de vint dies. Transcorregut dit termini sense haver efectuat el dèbit, el president podrà sol·licitar dels òrgans de l'administració central, autonòmica o provincial, la retenció de les quotes pertinents amb càrrec a les quantitats que per qualsevol concepte foren liquidades a favor de l'Ajuntament deutor, a fi que les lliuren a la Mancomunitat.
  
2. Aquesta retenció és autoritzada expressament pels ajuntaments mancomunats en el moment d'aprovació dels presents estatuts, sempre que s'acompanye el certificat de descobert reglamentari en cada cas.
  
3. El manteniment reiterat en situació de deutor a la Mancomunitat, per part d'una entitat local, serà causa suficient per a procedir a la seua separació definitiva, i es podran reclamar les quantitats degudes i les despeses derivades de conformitat amb els apartats 1 i 2 d'aquest article.
  
Article 21. Pressupost
  
1. La Mancomunitat aprovarà anualment un pressupost, de conformitat amb allò que disposa la legislació de règim local vigent.
  
2. El pressupost constitueix l'expressió xifrada, conjunta i sistemàtica de les obligacions que, com a màxim, poden reconèixer, i dels drets amb venciment o que es prevegen realitzar durant el corresponent exercici econòmic.
  
3. S'inclouran en el pressupost les inversions que es puguen realitzar, així com les seues fonts de finançament.
  
Article 22. Patrimoni
  
1. El patrimoni de la Mancomunitat estarà integrat per tota classe de béns, drets i accions que legítimament adquirisquen, bé en el moment de la seua constitució o amb posterioritat. A tal efecte haurà de formar-se un inventari, de conformitat amb allò que estableixen les disposicions vigents en la matèria.
  
2. La participació de cada entitat mancomunada en aquest patrimoni es fixarà tant inicialment, com en el successiu en funció del nombre d'habitants de dret de cada entitat, segons l'últim padró quinquennal.
  
No obstant això, i donades les característiques de les aportacions a la Mancomunitat, podran ser tinguts en compte altres factors de ponderació.
  
Article 23. Durada
  
La Mancomunitat es constitueix per temps indefinit.
  
Article 24. Modificació d'estatuts
  
La modificació dels Estatuts s'acomodarà al mateix procediment i requisits que els exigits per a la seua aprovació.
  
Article 25. Incorporació de nous membres
  
1. Per a la incorporació a la Mancomunitat d'un nou municipi caldrà:
  
a) El vot favorable de la majoria absoluta dels membres de la corporació interessada.
  
b) El vot favorable de la majoria absoluta dels vocals del Plenari de la Mancomunitat.
  
2. L'aportació inicial dels municipis incorporats a la Mancomunitat, amb posterioritat a la seua constitució, vindrà determinada per l'índex del patrimoni de la Mancomunitat per habitant, multiplicat pel nombre d'habitants de dret de l'entitat que sol·licita la seua inclusió.
  
De no existir tal patrimoni, aportarà la quota que resulte de multiplicar la quantitat a què es refereix l'apartat b) de l'article 18, per un nombre d'anys que no podrà excedir de cinc.
  
La quota resultant de la valoració podrà ser exigida en el moment de la incorporació de l'entitat local a la Mancomunitat o quedar diferida per al supòsit de la dissolució o, si fa el cas, separació de la Mancomunitat.
  
3. Així mateix, haurà d'abonar totes les despeses que s'originen amb motiu de la seua inclusió a la Mancomunitat.
  
Article 26. Separació voluntària
  
Per a la separació voluntària de la Mancomunitat dels municipis que la integren caldrà:
  
a) Que ho sol·licite la corporació interessada, previ acord per majoria absoluta en el Plenari d'aquesta.
  
b) Que es troben al corrent del pagament de les seues aportacions.
  
c) Que s'abonen totes les despeses que s'originen amb motiu de la seua separació i la part del passiu contret per la Mancomunitat al seu càrrec.
  
Article 27. Liquidació per separació
  
1. La separació de la Mancomunitat d'un, o diversos, dels municipis mancomunats, no implicarà la necessitat de procedir a la liquidació d'aquesta, i quedarà aquesta operació diferida al moment de dissolució de la Mancomunitat. No obstant això, en el cas que el municipi o municipis separats de la mancomunitat hagen aportat a aquesta béns afectes a serveis propis es practicarà, excepte acord amb els municipis interessats, una liquidació parcial; a fi que aqueixos elements els siguen reintegrats, sense perjudici dels drets que puguen assistir-los en el moment de la liquidació definitiva per haver aportat elements d'una altra naturalesa.
  
2. Les corporacions separades no podran al·legar dret de propietat, llevat d'allò que s'ha establit en l'apartat anterior, sobre els béns i serveis de la Mancomunitat radicats en el seu terme municipal.
  
3. Si, com a conseqüència de la separació d'un municipi, o més, la Mancomunitat deixara de ser viable, es procedirà a la seua dissolució, conforme a allò establit en l'article 28.
  
Article 28. Dissolució de la Mancomunitat
  
La Mancomunitat es dissoldrà per alguna de les següents causes:
  
a) Per desaparició de la finalitat o finalitats per a les que va ser creada.
  
b) Quan així l'acorde el Plenari de la Mancomunitat i els ajuntaments mancomunats, amb el vot favorable de la majoria absoluta legal dels seus membres.
  
Article 29. Procediment de dissolució
  
1. Quan els ajuntaments mancomunats decidisquen dissoldre la Mancomunitat, adoptaran el corresponent acord previ en què es manifeste aquest propòsit, requerint-se per a la seua validesa la majoria absoluta dels vots dels membres que legalment la integren.
  
2. A la vista dels acords municipals, el Plenari de la Mancomunitat, en el termini de 30 dies següents a la recepció de la comunicació d'aquest, nomenarà una Comissió liquidadora, formada pel president i, almenys, quatre vocals. En ella s'integraran per a complir les seues funcions assessores el secretari i també l'interventor s'hi existira. Podrà igualment convocar a les seues reunions a experts determinats, als efectes de sentir la seua opinió o preparar informes o dictàmens en temes concrets de la seua especialitat.
  
3. La Comissió, en un termini no superior a tres mesos, farà un inventari de béns, serveis i drets de la Mancomunitat; xifrarà els seus recursos, càrregues i dèbits, i relacionarà el seu personal, procedint més tard a proposar al Plenari de l'entitat l'oportuna distribució o integració d'aquests ajuntaments mancomunats, tenint en compte els mateixos criteris que hagen servit per a la formació del patrimoni.
  
També assenyalarà el calendari d'actuacions liquidadores, que no excedirà de sis mesos.
  
4. La proposta, per a ser aprovada vàlidament, requerirà el vot favorable de la majoria absoluta dels membres del Plenari de l'entitat. Una vegada aprovada, la proposta serà vinculant per als ajuntaments mancomunats.
  
5. En tots els casos, i verificada la integració del personal en els respectius municipis, seran respectats tots els drets de qualsevol ordre o naturalesa que aquest tinguera en la Mancomunitat.
  
DISPOSICIÓ ADDICIONAL
  
Els registres de les diverses entitats locals mancomunades tindran la consideració de registres delegats del de la Mancomunitat, a tots els efectes d'entrada, eixida i presentació de documents.
  
DISPOSICIÓ FINAL